TU กำไรไตรมาส 2/60 ดีกว่าคาด โบรกแนะถือราคาเป้า 21 บ.
TU กำไรไตรมาส 2/60 ดีกว่าคาด โบรกแนะนำถือราคาเป้าหมาย 21 บาท
9 ส.ค. 2560

บล.ดีบีเอสฯ ระบุในบทวิเคราะห์วันนี้(9 ส.ค.) ว่า  บริษัท ไทยยูเนี่ยน กรุ๊ป จำกัด (มหาชน) หรือ TU กำไรไตรมาส 2/60 ยังไม่สดใสเป็น 1.4 พันล้านบาท (-7.6% เทียบช่วงเดียวกันของปีก่อน, -3.9% q-o-q) แต่ถือว่าดีกว่าที่เราและตลาดคาด เพราะอัตราภาษีเงินได้ที่ไตรมาสนี้เป็น 1.3% เทียบกับ เทียบช่วงเดียวกันของปีก่อนที่ 22.1% สืบเนื่องจากการคืนภาษีได้จากธุรกิจ Red Lobster
นับได้ว่ากำไรไตรมาส 2/60 อยู่ในเกณฑ์อ่อน สืบเนื่องมาจากรายได้ที่น้อย อัตรากำไรขั้นต้นที่ลดลง และดอกเบี้ยจ่ายที่สูง โดยคาดว่าราคาต้นทุนวัตถุดิบทูน่า ยังอยู่ในระดับสูง ส่งผลลบกับบริษัท พร้อมกันนี้บริษัทประกาศจ่ายปันผลระหว่างกาล 0.32 บาท ซึ่งอัตราการจ่าย (payout ratio) เป็น 53% XD 18 ส.ค.60 และจ่ายปันผล 4 ก.ย.60
แนะนำเพียงถือ คาดว่าผลการดำเนินงานบริษัทจะออกมาอ่อนกว่าที่ตลาดฯคาด โดยเฉพาะในสมมุติฐานเกี่ยวกับอัตรากำไรขั้นต้น ซึ่งเราคาดว่าบริษัทจะทำได้ในช่วงต่ำ จากที่ตั้งเป้าไว้ 15-16% เพราะต้นทุนวัตถุดิบทูน่าที่ยังไม่มีทีท่าว่าจะต่ำลง แม้ชอบปัจจัยพื้นฐานบริษัทในประเด็นการเติบโตในระยะยาว แต่ในระยะนี้ยังไม่เห็นปัจจัยที่จะมากระตุ้นราคาหุ้นได้ แนะนำถือราคาเป้าหมาย 21 บาท